﻿ Преузето са [www.pravno-informacioni-sistem.rs](http://www.pravno-informacioni-sistem.rs/)

**Редакцијски пречишћен текст**

На основу члана 33. ст. 2. и 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14),

Влада доноси

**ОДЛУКУ**

**о образовању Савета за реформу јавне управе**

"Службени гласник РС", бр. 81 од 5. октобра 2016, 78 од 18. августа 2017, 66 од 29. августа 2018.

1. Образује се Савет за реформу јавне управе (у даљем тексту: Савет), као централно стратешко тело Владе за реформу јавне управе.

2. Задатак Савета јесте:

1) да утврђује предлоге стратешког развоја јавне управе у Републици Србији;

2) да иницира и предлаже Влади предузимање мера и активности које се односе на реформу јавне управе;

3) да разматра и усваја извештаје о постигнутим циљевима у области реформе јавне управе;

4) да промовише и прати спровођење Стратегије реформе јавне управе у Републици Србији, нарочито са становишта укључивања принципа и циљева реформе јавне управе у секторске стратегије развоја и планске акте;

5) да разматра и даје претходно мишљење о стратегијама развоја, нацртима закона и другим актима који се односе на организацију и рад Владе, органа државне управе, а нарочито оне којима се предлаже оснивање нових државних органа, организација, служби или тела Владе.

**3.У Савет се именују:\***

**– за председника:\***

**Ана Брнабић, председник Владе;\***

**– за потпредседника:\***

**Бранко Ружић, министар државне управе и локалне самоуправе;\***

**– за чланове:\***

**1) Ивица Дачић, први потпредседник Владе и министар спољних послова,\***

**2) проф. др Зорана Михајловић, потпредседник Владе и министар грађевинарства, саобраћаја и инфраструктуре,\***

**3) др Небојша Стефановић, потпредседник Владе и министар унутрашњих послова,\***

**4) Горан Кнежевић, министар привреде,\***

**5) Нела Кубуровић, министар правде,\***

**6) др Синиша Мали, министар финансија,\*\***

**7) Јадранка Јоксимовић, министар за европске интеграције,\***

**8) Младен Шарчевић, министар просвете, науке и технолошког развоја,\***

**9) Зоран Ђорђевић, министар за рад, запошљавање, борачка и социјална питања,\***

**10) асс. др Златибор Лончар, министар здравља,\***

**11) Владан Вукосављевић, министар културе и информисања,\***

**12) Вања Удовичић, министар омладине и спорта,\***

**13) проф. др Дејан Ђурђевић, директор Републичког секретаријата за законодавство,\***

**14) Новак Недић, Генерални секретар Владе,\***

**15) Бојана Тошић, вршилац дужности директора Републичког секретаријата за јавне политике.\*\***

Председника, потпредседника и чланове Савета, Влада замењује посебним решењем.

У случају спречености потпредседник и чланови Савета могу овластити државног секретара или државног службеника на положају да их замењује на седници Савета са правом одлучивања.

\*Службени гласник РС, број 78/2017

\*\*Службени гласник РС, број 66/2018

4. Савет доноси пословник о свом раду.

5. Савет има секретара кога из реда државних службеника, на предлог министра надлежног за послове државне управе, решењем именује Савет.

Административно-техничке послове за потребе Савета обавља Генерални секретаријат Владе, а стручне министарство надлежно за послове државне управе.

6. **Ради разматрања питања из своје надлежности Савет може да образује радне групе.\***

\*Службени гласник РС, број 66/2018

7. Савет може, ради проучавања појединих нарочито сложених питања која се односе на реформу јавне управе, ангажовати стручне и образовне институције и истакнуте стручњаке.

8. Савет у свом раду може да користи стручну помоћ која му се пружа у виду међународних пројеката.

*9. Брисана је (види тачку 1. Одлуке - 66/2018-12)*

10. Ова одлука ступа на снагу осмог дана од дана објављивања у „Службеном гласнику Републике Србије”.

05 број 02-9012/2016

У Београду, 29. септембра 2016. године

**Влада**

Председник,

**Александар Вучић,** с.р.